wannaphong/clean_thaiwikipedia huggingface dataset:
# วัดสิงห์ (เขตบางพลัด)
วัดสิงห์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร

ประวัติ
วัดสิงห์สร้างขึ้นเมื่อ พ.ศ. 2326 ในสมัยรัตนโกสินทร์ตอนต้น บริเวณที่ตั้งวัดในสมัยก่อนเคยเป็นที่พักทัพ ผู้สร้างวัดคงเป็นแม่ทัพในสมัยนั้นที่สร้างไว้หลังเสร็จศึกเพื่อเป็นการล้างบาปจากศึกสงคราม แต่ก็มีบางเอกสารบอกว่าเป็นวัดโบราณสร้างมาตั้งแต่สมัยอยุธยา แต่เดิมวัดมีชื่อว่า วัดสิงห์เงิน ต่อมาชื่อเหลือเพียง "วัดสิงห์"

อาคารเสนาสนะและโบราณวัตถุ
อุโบสถหลังเดิมปัจจุบันเป็นวิหาร กว้าง 6 เมตร 15 เซนติเมตร ยาว 14 เมตร 23 เซนติเมตร ภายในมีพระประธาน เป็นพระพุทธรูปปางมารวิชัยศิลปะสมัยอู่ทอง สันนิษฐานว่าเป็นเนื้อสำริด ขนาดหน้าตักกว้าง 49 นิ้ว และมีพระอัครสาวกซ้าย-ขวา อีกรวม 2 องค์ ปัจจุบันใช้ประกอบศาสนพิธี สังฆกรรม พาไล และปีกนกด้านนอกชำรุดทรุดโทรมมาก อีกทั้งช่วงปี พ.ศ. 2554 เกิดน้ำท่วมจึงได้มีการบูรณะอุโบสถหลังเดิมนี้ อุโบสถหลังใหม่ตั้งอยู่ข้างวิหาร สร้างขึ้นเมื่อประมาณปี พ.ศ. 2502 ภายในประดิษฐานประพุทธรูป หลวงพ่อเพชร ด้านโบราณวัตถุมีการพบพระพุทธรูปหินทรายแดงและขาวเป็นจำนวนมาก พบใบเสมาหินทรายสีแดงขนาดใหญ่สมัยกรุงศรีอยุธยาตอนต้น
# มีทีออส
มีทีออส  เป็นวิดีโอเกมจับคู่กระเบื้องที่พัฒนาโดยคิว เอนเตอร์เทนเมนต์ และเผยแพร่โดยบันไดสำหรับนินเท็นโด ดีเอส เกมนี้วางจำหน่ายทั่วโลกในปี ค.ศ. 2005 ซึ่งผลิตโดยเท็ตสึยะ มิซูงูชิ ผู้ก่อตั้งคิว เอนเตอร์เทนเมนต์ และออกแบบโดยมาซาฮิโระ ซากูราอิ มีทีออสได้รับแรงบันดาลใจจากวิดีโอเกมมิสไซล์คอมมานด์ (ค.ศ. 1980), ภาพยนตร์เดอะ เมทริกซ์: เพาะพันธุ์มนุษย์เหนือโลก 2199 (ค.ศ. 1999) และซีรีส์โทรทัศน์ 24 ชั่วโมงอันตราย (ค.ศ. 2001–2010)

การเล่นเกมต้องใช้สไตลัสเพื่อย้ายบล็อกสีที่เรียกว่า "มีทีออส" ซึ่งตกลงมาจากด้านบนของหน้าจอ เกมจะจบลงเมื่อบล็อกเต็มหน้าจอ เพื่อป้องกันไม่ให้สิ่งนี้เกิดขึ้น ผู้เล่นจะต้องยิงบล็อกที่มีสีเดียวกันสามบล็อกขึ้นไปที่ด้านบนของหน้าจอเพื่อให้มันหายไป ตัวละครที่เล่นได้ ได้แก่ มนุษย์ต่างดาวสามสิบสองตัวและดาวเคราะห์ของพวกมัน

มีทีออสได้รับเสียงชื่นชมอย่างมากและมียอดขายในระบบนินเท็นโด ดีเอส เป็นอันดับหนึ่งในตลาดสหราชอาณาจักรในช่วงสัปดาห์แรกตามข้อมูลของบริษัทวิจัยชาร์ต-แทร็ก เมื่อเทียบกับเกมปริศนาอื่น ๆ เช่น เตตริส (ค.ศ. 1984) และลูมิเนส (ค.ศ. 2004) เกมดังกล่าวได้รับรางวัลและการเสนอชื่อจากสิ่งพิมพ์หลายฉบับ รวมถึงรางวัลผลงานดีเด่นของเซซาเกมอะวอดส์ มีการเผยแพร่เวอร์ชันสำหรับโทรศัพท์เคลื่อนที่และเอกซ์บอกซ์ไลฟ์อาร์เคดในปี ค.ศ. 2006 และ 2008 ตามลำดับ ส่วนภาคต่อ มีทีออส: ดิสนีย์เมจิก ได้รับการเปิดตัวสำหรับนินเท็นโด ดีเอส ในปี ค.ศ. 2007
# ตำบลหัวเรือ
ตำบลหัวเรือ อาจหมายถึง
ตำบลหัวเรือ (อำเภอเมืองอุบลราชธานี) จังหวัดอุบลราชธานี
ตำบลหัวเรือ (อำเภอวาปีปทุม) จังหวัดมหาสารคาม
# อาหารอานฮุย
อาหารอานฮุย หรือเรียกอีกอย่างว่า อาหารฮุย เป็นหนึ่งในแปดตระกูลการทำอาหารของอาหารจีน มีต้นกำเนิดมาจากรูปแบบการทำอาหารพื้นบ้านของภูมิภาคหวงซานในทางตอนใต้ของมณฑลอานฮุย
# วัดสุทธาราม (กรุงเทพมหานคร)
วัดสุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางไส้ไก่ ในแขวงบางลำภูล่าง เขตคลองสาน กรุงเทพมหานคร ปัจจุบันเจ้าอาวาสคือ พระพิศาลประชานาถ (ดนัย อตฺถภทฺโท) 

วัดสุทธารามเป็นวัดโบราณตั้งวัดเมื่อปี พ.ศ. 2411 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2470 แต่สันนิษฐานว่าเป็นวัดโบราณที่น่าจะสร้างขึ้นตั้งแต่สมัยกรุงศรีอยุธยา ปัจจุบันสิ่งก่อสร้างอาคารเสนาสนะได้รับการปฏิสังขรณ์ใหม่ พระวิหารและพระอุโบสถหันหน้าสู่คลองบางไส้ไก่ คือหันหน้าไปทางทิศตะวันตก วัดสุทธารามมีโบราณวัตถุมากมาย หลายชิ้นถูกโจรกรรมไป ที่หลงเหลืออยู่เช่น พระบูชาปางต่าง ๆ จานเชิง เครื่องไม้แกะสลัก พระเครื่อง เงินพดด้วง เป็นต้น

ปัจจุบันวัดสุทธารามยังเปิดมูลนิธิศรีรัตนโกสินทร์ ในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เปิดเมื่อปี พ.ศ. 2547 แยกเป็นสัดส่วนไม่ปะปนกับเขตของพระสงฆ์ หน้าตึกเขียนว่ามูลนิธิศรีรัตนโกสินทร์ ภายในอาคารมีเครื่องล้างไตให้บริการเป็นสัดส่วน มีแพทย์ พยาบาล และเจ้าหน้าที่คอยดูแล
# อาหารกวางตุ้ง
อาหารกวางตุ้ง หรือ เย่ว์ (หรือ) เป็นอาหารของมณฑลกวางตุ้งของจีน โดยเฉพาะเมืองหลวงของมณฑลคือ กวางโจว และพื้นที่บริเวณโดยรอบในพื้นที่สามเหลี่ยมลุ่มแม่น้ำจูเจียง(Pearl River Delta) รวมทั้งฮ่องกง และมาเก๊าHsiung, Deh-Ta. Simonds, Nina. Lowe, Jason. [2005] (2005). The food of China: a journey for food lovers. Bay Books. . p17. การพูดอย่างถูกต้อง อาหารกวางตุ้งเป็นอาหารของกวางโจวหรือของผู้พูดภาษาจีนกวางตุ้ง แต่มักจะรวมถึงรูปแบบการทำอาหารของผู้พูดภาษาจีนเย่ว์ในกวางตุ้งทั้งหมด ในทางกลับกัน อาหารแต้จิ๋วและอาหารฮากกาของมณฑลกวางตุ้งถือเป็นรูปแบบของตนเอง เช่นเดียวกับอาหารที่ใกล้เคียงอย่างกวางสี แม้ว่ามณฑลกวางสีตะวันออกจะถือว่าเป็นวัฒนธรรมกวางตุ้ง เนื่องจากมีอิทธิพลทางเชื้อชาติพันธุ์จ้วง อาหารกวางตุ้งเป็นหนึ่งในแปดประเพณีการทำอาหารของอาหารจีน จุดที่โดดเด่นจากนอกประเทศเกิดจากการอพยพเข้ามาของชาวกวางตุ้งจำนวนมาก เชฟที่ได้รับการฝึกฝนด้านอาหารกวางตุ้งเป็นที่ต้องการอย่างมากทั่วประเทศจีน จนถึงปลายศตวรรษที่ 20 ร้านอาหารจีนในตะวันตกส่วนมากจะเสิร์ฟอาหารกวางตุ้งเป็นส่วนใหญ่
# วัดสะพาน (เขตตลิ่งชัน)
วัดสะพาน เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางน้อย ในแขวงบางพรม เขตตลิ่งชัน กรุงเทพมหานคร วัดมีตลาดน้ำวัดสะพานตั้งอยู่ภายในวัด

วัดสะพานตั้งเป็นวัดเมื่อปี พ.ศ. 2320 ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2551 เดิมเรียกว่า วัดตะพาน กล่าวกันว่าเป็นวัดโบราณตั้งแต่สมัยกรุงศรีอยุธยา อายุสมัยน่าจะอยุธยาจากการค้นพบพระพุทธรูปหินทรายและพระพุทธรูป 3 องค์ คือ หลวงพ่อโต หลวงพ่อกลาง และหลวงพ่อดำ

แต่เดิมมีวิหารขนาดย่อม 3 หลังเรียงกัน หันหลังให้คลอง ต่อมาวิหารทรุดโทรมจึงสร้างพระวิหารโถงแทน ณ ตำแหน่งพระวิหาร 3 หลังเดิม โดยย้ายพระพุทธรูปหินทรายขาวและแดงและชิ้นส่วนพระพุทธรูปหินทรายจำนวนมากมาอยู่ในวิหารโถง รอบวิหารยังเห็นร่องรอยกำแพงแก้วเดิม อุโบสถหลังใหม่มีมูลค่าก่อสร้างประมาณ 30 ล้านบาท
# อ๊าด
อ๊าดสารานุกรมอิสลามฉบับเยาวชนและผู้เริ่มสนใจ พิมพ์ครั้งที่ 2 หน้า 178  เป็นชนเผ่าโบราณที่ได้รับการกล่าวในอัลกุรอาน 

ที่ตั้งของอ๊าดมักได้รับการระบุว่าอยู่ในอาระเบียใต้ ในที่ตั้งที่มีชื่อว่า อัลอะฮ์กอฟ สมาชิกของเผ่า ถูกเรียกเป็นชาวอ๊าดที่ก่อตั้งชาติที่มั่งคั่ง จนกระทั่งพวกเขาถูกพายุรุนแรงทำลายจนสิ้น รายงานจากธรรมเนียมอิสลาม พายุถูกส่งมาหลังจากพวกเขาปฏิเสธคำสอนในหลักเอกเทวนิยมของนบีฮูด อ๊าดถือเป็นหนึ่งในชนเผ่าอาหรับดั้งเดิมที่เป็น "อาหรับที่หายสาบสูญ" โดยมีเมืองหลวงที่อาจมีชื่อเหมือนในอัลกุรอานว่า "อิร็อมแห่งเสาเข็ม" แม้ว่าชื่อนั้นอาจเป็นไปได้ทั้งชื่อภูมิภาคหรือผู้คนก็ตาม

ตำนาน
ในเรื่องราวทางศาสนา ฮูดกับชนเผ่าอ๊าดถูกเชื่อมด้วยกษัตริย์ในตำนานที่มีพระนามว่า อ๊าด ผู้ปกครองแคว้นที่มี "วูบัร" เป็นเมืองหลวง

การกล่าวในอัลกุรอาน
รายงานจากอัลกุรอาน พวกอ๊าดสร้างอนุสรณ์และป้อมทุกบริเวณที่สูงมากกุรอานซูเราะฮ์ที่ 26 และชะตาของพวกเขาคือหลักฐานจากส่วนหลงเหลือของที่อยู่อาศัยกุรอานซูเราะฮ์ที่ 29กุรอานซูเราะฮ์ที่ 46 อย่างไรก็ตาม ไม่มีการค้นพบหลักฐานทางโบราณคดีเกี่ยวกับการมีตัวตนของพวกเขาเลยRobert Schick, Archaeology and the Quran, Encyclopaedia of the Qur'an

ชนเผ่าอ๊าดได้รับการกล่าวในอัลกุรอานหลายแห่ง โดยเฉพาะซูเราะฮ์ที่ 7, ซูเราะฮ์ที่ 9:70, ซูเราะฮ์ที่ 11,, ซูเราะฮ์ที่ 14:9, ซูเราะฮ์ที่ 22:42, ซูเราะฮ์ที่ 25:38, ซูเราะฮ์ที่ 38:12 40:31, ซูเราะฮ์ที่ 41, ซูเราะฮ์ที่ 50:13 ซูเราะฮ์ที่ 51:41, ซูเราะฮ์ที่ 53:50, ซูเราะฮ์ที่ 54:18, ซูเราะฮ์ที่ 69, และซูเราะฮ์ที่ 89:6.

ดูเพิ่ม
 อ๊าด ผู้ที่อาจเป็นต้นตระกูลของชาวอ๊าด
 ทะเลทรายอาหรับ
 มัดยัน
 ชาวคันคู
 ผู้คนของลูฏ
 ชาวยาซีน
 ซะบะอ์
 ษะมูด
# ไหโข่ว
ไหโข่ว  เป็นเมืองหลวงและเมืองที่มีประชากรมากที่สุดของมณฑลไหหลำ สาธารณรัฐประชาชนจีน ตั้งอยู่บนชายฝั่งทางเหนือของเกาะไหหลำ ข้างปากแม่น้ำหนานตู้ ในด้านการบริหาร ไหโข่วมีฐานะเป็นนครระดับจังหวัด ที่ประกอบไปด้วยเขตต่าง ๆ มีพื้นที่รวม 2,280 ตารางกิโลเมตร มีผู้อยู่อาศัย 2,046,189 คน

 เขตการปกครอง 
ไหโข่วแบ่งการปกครองออกเป็น 4 เขต ดังนี้
 แผนที่   เขต อักษรจีนตัวย่อ พินอิน พื้นที่ (ตร.กม.) ประชากรปี 2010(คน) ความหนาแน่น (คน/ตร.กม.) เขตหลงหฺวา   275 593,018 2,156 เขตซิ่วอิง   512 349,544 683 เขตฉฺยงชาน   940 479,960 511 เขตเหม่ย์หลาน   553 623,667 1128
# เพอร์เบิลแพลซ
เพอร์เบิลแพลซ  เป็นชุดที่สามของเกมคอมพิวเตอร์ พัฒนาโดยโอบีรอนมีเดีย สำหรับไมโครซอฟท์ เปิดตัวในวินโดวส์วิสตา  และรวมในวินโดวส์ 7ด้วย ขณะเกมก็นี้ไม่ได้เปิดตัวใน วินโดวส์ 8
# วัดมะลิ
วัดมะลิ เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางขุนศรี เขตบางกอกน้อย กรุงเทพมหานคร ปัจจุบันเจ้าอาวาสคือ พระครูธรรมวิมล (ทองสุข ธมฺมกุสโล)

ประวัติ
วัดมะลิสร้างขึ้นเมื่อประมาณ พ.ศ. 2315 ในสมัยกรุงธนบุรี ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อปี พ.ศ. 2350 วัดสนับสนุนให้พระภิกษุสามเณรศึกษาพระปริยัติธรรม แผนกธรรมและบาลี ภายในวัดยังมีโรงเรียนวัดมะลิ ระดับประถมศึกษาและมัธยมศึกษา

อาคารเสนาสนะ
อาคารเสนาสนะมีอุโบสถกว้าง 9 เมตร ยาว 24 เมตร หลังคา 2 ชั้น 3 ลด เดิมด้านหน้าและหลังเป็นแบบพาไลลาดลงมา ต่อมาเปลี่ยนเป็นทรงหน้านาง เมื่อ พ.ศ. 2502 รวมกำแพงแก้วรอบอุโบสถ ภายในประดิษฐานพระประธานแบบสมัยสุโขทัย ปางมารวิชัย ปูนปั้นลงรักปิดทอง พร้อมด้วยอัครสาวก พระพุทธรูปปางต่าง ๆ จำนวน 9 องค์ มีกุฏิสงฆ์จำนวน 5 หลัง ศาลาการเปรียญ กว้าง 17.20 เมตร ยาว 40 เมตร วิหาร 1 หลัง ภายในมีพระพุทธรูปศิลาแลง 1 องค์ ศาลาอเนกประสงค์ 1 หลัง ศาลาประชุมสงฆ์ 1 หลัง ศาลาบำเพ็ญกุศลหรือตั้งศพ 2 หลัง อาคารโรงครัว 1 หลัง อาคารฌาปนสถาน (เมรุ) 1 หลัง อาคารพระปริยัติธรรมและปฏิบัติธรรม 1 หลัง
# วัดประสาท (กรุงเทพมหานคร)
วัดประสาท เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางพรม เขตตลิ่งชัน กรุงเทพมหานคร สร้างขึ้นและได้รับพระราชทานวิสุงคามสีมาเมื่อ พ.ศ. 2300 มีงานประเพณีตามวันสำคัญทางพระพุทธศาสนาต่าง ๆ งานประจำปีมีงานปิดทองรอยพระพุทธบาทจำลองช่วงเดือนมีนาคม พระพุทธรูปสำคัญได้แก่ พระประธานในอุโบสถและหลวงพ่อโต พระประธานในอุโบสถหลังเดิม นิยมแก้บนด้วยประทัด บ้างเล่าว่าหลวงพ่อโตเป็นพี่น้องกับหลวงพ่อตาแดง วัดเพลง (กลางสวน) เกจิอาจารย์ได้แก่ หลวงปู่พลอย (อดีตเจ้าอาวาส) ภายในวัดยังมีโรงเรียนวัดประสาท (สังกัดกรุงเทพมหานคร) และโรงเรียนสุวรรณพลับพลา (โรงเรียนมัธยมวัดประสาท) (กระทรวงศึกษาธิการ)

อาคารเสนาสนะ
อุโบสถหลังใหม่กว้าง 8 เมตร ยาว 25 เมตร เริ่มวางศิลาฤกษ์เมื่อเดือนพฤษภาคม พ.ศ. 2533 ก่อสร้างแล้วเสร็จมีพิธีผูกพัทธสีมาในเดือนมีนาคม พ.ศ. 2538 หน้าบันเป็นซุ้มปราสาท 3 ช่อง ประดิษฐานพระพุทธรูปยืนทั้ง 3 ช่อง ใบเสมาล้อมรอบอุโบสถสลักจากหินทรายแดง สลักใหม่เลียนแบบของเดิม อุโบสถหลังใหม่อยู่ติดกับอุโบสถหลังเดิมซึ่งปัจจุบันแปลงเป็นวิหาร วิหารกว้าง 7.65 เมตร ยาว 19.2 เมตร สร้างเมื่อ พ.ศ. 2504 บ้างว่าสร้างเมื่อ พ.ศ. 2505กรมการศาสนา. ประวัติวัดทั่วราชอาณาจักร เล่ม 2. กรุงเทพฯ. กรมการศาสนา 2526. หน้า 178–179. ภายในวิหารประดิษฐาน หลวงพ่อโต เป็นพระพุทธรูปหินทรายโบราณ

อาคารเสนาสนะอื่น ได้แก่ กุฏิสงฆ์ มีกุฏิเจ้าอาวาส 2 หลัง และกุฏิสงฆ์ 5 หลัง เป็นอาคารไม้ 1 หลัง ครึ่งตึกครึ่งไม้ 1 หลัง คอนกรีตเสริมเหล็ก 3 หลัง ศาลาการเปรียญ กว้าง 12.5 เมตร ยาว 31.3 เมตร หอสวดมนต์ สร้างเมื่อ พ.ศ. 2505 หอระฆังและหอกลอง มณฑปพระพุทธบาทจำลอง และศาลาท่าน้ำ

รายนามเจ้าอาวาส
 พระมืด
 พระสุข
 พระอธิการปู่พลอย พรมโชโต
 พระอธิการเติม พุทธสอน
 พระอธิการโหย่ง กำโส
 พระมหาจำรัส ภู่แด่ง
 พระครูประสาธนสาสนคุณ
 พระครูปลัดวิเชียร ธมมฺธโร
# วัดลาดปลาเค้า
วัดลาดปลาเค้า อาจหมายถึง
 วัดลาดปลาเค้า กรุงเทพมหานคร
 วัดลาดปลาเค้า จังหวัดนครปฐม
 วัดลาดปลาเค้า จังหวัดสุพรรณบุรี
# วัดกระโจมทอง (กรุงเทพมหานคร)
วัดกระโจมทอง เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางน้อย ในแขวงบางพรม เขตตลิ่งชัน กรุงเทพมหานคร

ประวัติ
วัดกระโจมทองสร้างเมื่อประมาณ พ.ศ. 2403 ไม่ปรากฏหลักฐานว่าผู้ใดสร้าง ที่มาของชื่อวัดมาจากการที่เคยเป็นที่หยุดพักขบวนช้างม้า แล้วมีการสร้างกระโจมที่พัก วัดได้รับพระราชทานวิสุงคามสีมาเมื่อ พ.ศ. 2549สำนักงานพระพุทธศาสนาแห่งชาติ. ประวัติวัดทั่วราชอาณาจักร เล่ม 1. กรุงเทพฯ : โรงพิมพ์สำนักงานพระพุทธศาสนาแห่งชาติ, 2549.

อาคารเสนาสนะ
อุโบสถหลังเดิมสร้างเมื่อ พ.ศ. 2458 ตั้งอยู่ใกล้กับคลองบางน้อย หันหน้าไปทางทิศตะวันออก เดิมเป็นอุโบสถทรงเก๋งจีน หน้าบันประดับเครื่องถ้วยจีน ได้รับการบูรณะในปี พ.ศ. 2515 ปัจจุบันเป็นปูนปั้นลายหน้าขบ ด้านบนเป็นลายเทพนม ภายในประดิษฐานพระประธานเป็นพระพุทธรูปปางมารวิชัย อุโบสถหลังใหม่สร้างเมื่อ พ.ศ. 2544 เป็นอาคารทรงสุโขทัย ซุ้มประตูหน้าต่างปั้นลาย 12 นักษัตร หน้าบันปั้นปูนเป็นลายพัดยศสมเด็จพระมหารัชมังคลาจารย์ พื้นและผนังบุหินอ่อนทั้งหมด เจดีย์มีอยู่ 5 องค์ อยู่รอบอุโบสถหลังเดิม วิหารหลวงพ่อโสธร ภายในประดิษฐานหลวงพ่อโสธร (จำลอง) และมีพระพุทธรูปจำลองอื่น ๆ อีกหลายองค์ศรัณย์ ทองปาน. โครงการสำรวจเพื่อสร้างฐานข้อมูลของวัดในเขตตลิ่งชัน. กรุงเทพฯ : ศูนย์มานุษยวิทยาสิรินธร (องค์การมหาชน), 2549. หน้า 138

ภายในวัดยังมีโรงเรียนพระปริยัติธรรม ในพื้นที่วัดมีโรงเรียนวัดกระโจมทอง (สังกัดกรุงเทพมหานคร)

งานประเพณี
วัดกระโจมทองมีงานประเพณีตามวันสำคัญทางพระพุทธศาสนาต่าง ๆ รวมทั้งวันลอยกระทง แต่ไม่มีจัดงานวันสงกรานต์เนื่องจากวัดวัดสะพานซึ่งอยู่ใกล้เคียงจัดงานแล้ว วัดกระโจมทองจึงมีเพียงงานทำบุญตักบาตร

วัดมีงานประจำปีในช่วงวันที่ 6 เมษายน (จัดวันเสาร์-อาทิตย์ ขึ้นอยู่แต่ละปี) โดยอัญเชิญหลวงพ่อโสธรลงเรือล่องไปตามคลอง และมีการประมูลชะลอม โดยนำของที่ชาวบ้านนำมาทำบุญ เช่น ผลไม้ ข้าวสารอาหารแห้ง เครื่องสังฆทาน ฯลฯ มาจัดประมูลเพื่อนำรายได้เข้าวัด

รายนามเจ้าอาวาส 
 พระอธิการกิม
 พระอธิการปุ้ย
 พระอธิการสุวรรณ
 พระครูสมุห์วิชัย
 พระครูโสภาสสุวรรณวัฒน์ (น้อม อตฺตมโน)
# วัดอมรทายิการาม
วัดอมรทายิการาม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร มีที่ดินตั้งวัดเนื้อที่ 6 ไร่ 3 งาน เจ้าอาวาสคือ พระครูวิบูลธรรมภาณ (ธัมมา จิตฺตปญฺโญ)

ประวัติ
วัดอมรทายิการามสร้างขึ้นเมื่อก่อน พ.ศ. 2430 (จากการปรากฏในแผนที่สำรวจฉบับกรมพระยาดำรงราชานุภาพ พ.ศ. 2430 ที่ผู้สำรวจใช้ชื่อว่า วัดใหม่ยายมอญ แสดงให้เห็นว่าเป็นวัดที่ตั้งขึ้นใหม่) ไม่ทราบนามและประวัติผู้สร้าง เดิมชื่อ วัดยายมอญ สันนิษฐานว่าอุบาสิกาชื่อว่า อมร น่าจะเป็นผู้ที่ยกที่ดินให้และดำเนินการสร้างวัด จึงได้ตั้งชื่อวัดตามชื่อผู้สร้าง ต่อมาในปี พ.ศ. 2482 ได้เปลี่ยนชื่อวัดมาเป็น "วัดอมรทายิการาม" ซึ่งยังคงความหมายตามนามเดิม วัดได้รับพระราชทานวิสุงคามสีมาครั้งหลังเมื่อวันที่ 5 พฤศจิกายน พ.ศ. 2523 วัดยังมีให้การศึกษาพระปริยัติธรรมและมีห้องสมุดภายในวัด

อาคารเสนาสนะ
อุโบสถกว้าง 8.90 เมตร ยาว 12.50 เมตร สร้างเมื่อ พ.ศ. 2522 ภายในประดิษฐานพระประธาน หน้าตัก 35 นิ้ว กุฎีสงฆ์จำนวน 4 หลัง เป็นอาคารไม้ ศาลาการเปรียญกว้าง 8 เมตร ยาว 30 เมตร สร้าง พ.ศ. 2518 เป็นอาคาร 2 ชั้น เจดีย์ขนาดสูง 8 เมตร
# โรงพยาบาลน่าน
โรงพยาบาลน่าน ตั้งอยู่บน ถนนวรวิชัย ตำบลในเวียง อำเภอเมืองน่าน จังหวัดน่าน ก่อตั้งขึ้นเมื่อปี พ.ศ. 2497 เป็นโรงพยาบาลทั่วไปประจำจังหวัดน่าน สังกัดสำนักงานปลัดกระทรวงสาธารณสุข

 ประวัติ 
โรงพยาบาลน่านเป็นโรงพยาบาลทั่วไป โรงพยาบาลประจำจังหวัดน่าน สังกัดกระทรวงสาธารณสุข บนเนื้อที่ประมาณ 48 ไร่ 86 ตารางวา ซึ่งเป็นพื้นที่ของ มณฑลทหารบกที่ 7 ตามนโยบาย ของกระทรวงสาธารณสุข ซึ่งให้กรมการแพทย์ดำเนินการจัดตั้ง โรงพยาบาลประจำจังหวัดน่านขนาด 25 เตียง 

โรงพยาบาลเปิดบริการทั้งผู้ป่วยนอกและผู้ป่วยใน เมื่อวันที่ 21 กุมภาพันธ์ พ.ศ. 2499 โดยในระยะแรกบริการผู้ป่วย 56 เตียง จนขยายเป็นโรงพยาบาลทั่วไปขนาดใหญ่ 430 เตียง มีศักยภาพในการให้บริการเพิ่มขึ้นอย่างมาก เป็นสถานที่สร้างสรรค์ นักบริหารและนักวิชาการ ด้านการแพทย์ และ สาธารณสุขที่มีความสามารถ มีคุณธรรมจำนวนมาก ให้แก่วงการแพทย์และสาธารณสุข เมื่อวันที่ 21 กุมภาพันธ์ 2541 ได้เปิดตึกบริการผู้ป่วยเพิ่มเป็น 120 เตียงใหม่ซึ่งจะทำให้รองรับผู้ป่วยได้มากขึ้น ละทำให้โรงพยาบาลน่านปรับเปลี่ยนเป็นโรงพยาบาลขนาด 491 เตียง สำหรับการให้บริการทั้งผู้ป่วยนอกและผู้ป่วยในที่เพิ่มขึ้นประวัติโรงพยาบาลน่านhttp://www.nanhospital.go.th/history/indexhistory.html สืบค้นเมื่อ 19 ตุลาคม 2563

 ทำเนียบผู้อำนวยการ 
ลำดับที่รายนามผู้อำนวยการวาระการดำรงตำแหน่ง1นายแพทย์พัฒนา ตระกูลดิษฐ์พ.ศ. 2499 – 25002นายแพทย์กิจชัย ยิ่งเสรีพ.ศ. 2500 - 25073นายแพทย์บุญยงค์ วงศ์รักมิตรพ.ศ. 2507 - 25374นายแพทย์คณิต ตันติศิริวิทย์พ.ศ.  2537 - 25515นายแพทย์นิวัตชัย สุจริตจันทร์พ.ศ. 2551 - 25556นายแพทย์พิษณุ ขันติพงษ์พ.ศ. 2555 - 25577แพทย์หญิณัฐภร ประกอบพ.ศ. 2557 - 25598นายแพทย์ภราดร มงคลจาตุรงค์พ.ศ. 2559 - 25629แพทย์หญิงอัจฉรา ละอองนวลพานิชพ.ศ. 2562 - 256510นายแพทย์วสันต์ แก้ววีพ.ศ. 2565 - ปัจจุบัน
# โทนี่ โทนี่ ช็อปเปอร์
โทนี่ โทนี่ ช็อปเปอร์ ตัวละครการ์ตูนจากเรื่องวันพีซ หมอประจำเรือของกลุ่มโจรสลัดหมวกฟางลูฟี่

 ประวัติ

 ค่าหัว 
 50 เบรี 
 100 เบรี 
 1,000 เบรี 

 พลังและความสามารถ 

 ท่าไม้ตาย
# การปราบจลาจล
การปราบจลาจล  หมายถึง การบังคับใช้มาตรการของผู้บังคับใช้กฎหมาย, กองกำลังทหาร, หรือกองกำลังรักษาความปลอดภัยในการควบคุม, กระจายกำลัง, และจับกุมผู้ซึ่งมีส่วนเกี่ยวข้องกับการจลาจล, การเดินขบวน, หรือการประท้วง ถ้าการชุมนุมเกิดขึ้นโดยไม่มีเป้าหมาย และไร้เหตุผลที่จะชุมนุม หน่วยควบคุมฝูงชนจะเจรจาให้หยุดและให้คิดสักระยะหนึ่ง (อาทิ การพูดเสียงดัง หรือการพูดอย่างประนีประนอม) โดยเพียงพอที่จะสามารถยุติการชุมนุมได้ 

 อุปกรณ์ปราบจลาจล 
อย่างไรก็ตาม หากเจรจาไม่สำเร็จ หน่วยควบคุมฝูงชนจะใช้อาวุธที่มีอัตราตายน้อย (less-lethal) อาทิ กระบอง และแส้ เพื่อสลายการชุมนุมพร้อมกับยับยั้งเหตุจลาจลที่เกิดขึ้น นับตั้งแต่คริสต์ทศวรรษ 1980 หน่วยควบคุมฝูงชนจะใช้แก๊สน้ำตา, สเปรย์พริกไทย, กระสุนยาง, และปืนไฟฟ้า ในบางกรณี หน่วยควบคุมฝูงชนจะใช้เครื่องส่งคลื่นความถี่สูง, ปืนฉีดน้ำแรงดันสูง, พาหนะต่อสู้หุ้มเกราะ, การเฝ้าระวังทางอากาศ, สุนัขตำรวจ หรือตำรวจขี่ม้าด้วยม้าตำรวจ

ในส่วนของกำลังพลในการปราบจลาจลจะสวมใส่อุปกรณ์ป้องกันต่าง ๆ อาทิ หมวกปราบจลาจล, เกราะหน้า, เกราะป้องกันตัว (อาทิ เกราะอก, เกราะคอ, และสนับเข่า), หน้ากากกันแก๊สพิษ, และโล่ปราบจลาจล อย่างไรก็ดี ยังมีการปราบจลาจลแบบมาตรการขั้นเด็ดขาดซึ่งใช้อาวุธรุนแรงในการปราบจลาจลมี่มีความขัดแย้งระดับสูงมาก

 การปราบจลาจลในไทย 
thumb|หน่วยควบคุมฝูงชนตำรวจตระเวนชายแดน พร้อมกับรถฉีดน้ำแรงดันสูงจากกองบัญชาการตำรวจนครบาลเข้ามาควบคุมฝูงชน
ปัจจุบันการปราบจลาจล หรือการควบคุมฝูงชนในไทย ตามพระราชบัญญัติการชุมนุมสาธารณะ พ.ศ. 2558 หากไม่ได้แจ้งเพื่อขอชุมนุมสาธารณะ หรือแจ้งแล้วไม่ได้รับการอนุมัติจากเจ้าพนักงานดูแลการชุมนุมฯ จะถือว่าเป็นการชุมนุมที่ไม่ชอบด้วยกฎหมาย สามารถใช้กำลังในการควบคุมสถานการณ์หรือปราบจลาจลได้การปราบจลาจลในประเทศไทย

 กำลังในการปราบจลาจลของไทย 

 ตำรวจ 
 กองบังคับการอารักขาและควบคุมฝูงชน มีกำลังจำนวน 2 กองร้อย ในการควบคุมฝูงชนในเขตพื้นที่กรุงเทพมหานคร และสนับสนุนอุปกรณ์หลัก ในการควบคุมฝูงชน อาทิ รถฉีดน้ำแรงดันสูง กระสุนยาง และแก๊สน้ำตา

 กองบัญชาการตำรวจนครบาล สนับสนุนกำลังตำรวจควบคุมฝูงชน ในพื้นที่ตำรวจนครบาลตามที่เจ้าของพื้นที่ร้องขอ

 กองบัญชาการตำรวจตระเวนชายแดน สนับสนุนกำลังตำรวจควบคุมฝูงชน ในพื้นที่ตำรวจนครบาลและตำรวจภูธรตามที่เจ้าของพื้นที่ร้องขอ

 ตำรวจภูธรภาค 1 - 9 ควบคุมฝูงชนในพื้นที่ของตนเอง และสนับสนุนกำลังตำรวจควบคุมฝูงชน ในพื้นที่ตำรวจนครบาลตามที่เจ้าของพื้นที่ร้องขอ

 ทหาร 
ในกรณีพิเศษ อาจมีการใช้กำลังทหารประจำการของกองทัพในการปราบจลาจลที่รัฐประเมินว่ากำลังตำรวจไม่สามารถควบคุมสถานการณ์ได้ ซึ่งเหตุการณ์ที่ใช้กำลังทหารเข้าปราบจลาจลในประเทศไทย อาทิ

 เหตุการณ์พฤษภาทมิฬ พ.ศ. 2535
 การสลายการชุมนุมที่แยกราชประสงค์ พ.ศ. 2553

 มาตรฐานในการปราบจลาจล 
left|thumb|ตำรวจควบคุมฝูงชนสังกัดตำรวจภูธรภาค 8 รักษาการณ์หน้าสัปปายะสภาสถานระหว่างการชุมนุมอภิปรายนอกสภา
สำหรับประเทศไทย ได้มีกำหนดไว้ในพระราชบัญญัติการชุมนุมสาธารณะ พ.ศ. 2558 โดยเบื้องต้นระบุไว้ในมาตรา 19 ย่อหน้าสุดท้าย ว่าเจ้าพนักงานดูแลการชุมนุมสาธารณะและข้าราชการตำรวจ ซึ่งได้รับมอบหมายให้ดูแลการชุมนุมสาธารณะ ต้องผ่านการฝึกอบรมให้มีทักษะ ความเข้าใจ และอดทนต่อสถานการณ์การชุมนุมสาธารณะ และต้องแต่งเครื่องแบบเพื่อแสดงตน และอาจใช้เครื่องมือควบคุมฝูงชนได้ตามที่รัฐมนตรีประกาศกำหนดพระราชบัญญัติ (krisdika.go.th)

 แหล่งข้อมูลอื่น
# ปืนฉีดน้ำแรงดันสูง
ปืนฉีดน้ำแรงดันสูง เป็นเครื่องมือที่ใช้ยิงลำน้ำความเร็วสูง มักใช้ในการดับเพลิง การล้างยานพาหนะขนาดใหญ่ การปราบจลาจล และการทำเหมือง

ปืนฉีดน้ำแรงดันสูงออกแบบมาใช้ครั้งแรกกับเรือดับเพลิง โดยเรือดับเพลิงลำแรกที่ใช้พบในลอสแองเจลิสในวันที่ 1 สิงหาคม 1919

สำหรับในการปราบจลาจลนั้น รถที่ติดตั้งปืนฉีดน้ำแรงดันสูงมีใช้ครั้งแรกในประเทศเยอรมนีเริ่มตั้งแต่คริสต์ทศวรรษ 1930 ในสมัยใหม่ ผู้ควบคุมปืนดังกล่าวไม่ต้องไปเผชิญหน้ากับเหตุจลาจล โดยสามารถควบคุมได้จากในยานพาหนะโดยใช้จอย ปืนฉีดน้ำแรงดันสูงที่ใช้เพื่อปราบจลาจลนั้นยังมีผลิตอยู่ในสหรัฐและสหราชอาณาจักร แต่ส่วนใหญ่ส่งออกไปยังประเทศแอฟริกาและเอเชียบางประเทศ

ในเรื่องความปลอดภัย การใช้ปืนฉีดน้ำแรงดันสูงอาจทำให้ได้รับบาดเจ็บหรือเสียชีวิตได้ โดยมีบันทึกผู้เสียชีวิตในประเทศอินโดนีเซีย ซิมบับเว ตุรกี ยูเครน และเกาหลีใต้ ปืนดังกล่าวยังผลักผู้ถูกยิงกระแทกพื้นและทำให้เสื้อผ้าฉีกขาด ในปี 2010 ดีทริช วักแนร์ วิศวกรชาวเยอรมัน ถูกปืนฉีดน้ำแรงดันสูงทำให้หนังตาและจอประสาทตาได้รับบาดเจ็บ"Injured Stuttgart 21 protestor could stay blind." The Local. 6 October 2010. Retrieved on 22 March 2014. ทำให้ตาบอดเกือบสนิท
# เทเลแกรม
เทเลแกรม  เป็นบริการส่งสารทันที การโทรศัพท์ภาพและวอยซ์โอเวอร์ไอพีบนกลุ่มเมฆ (cloud) ที่มีการเข้ารหัสตั้งแต่ต้นทางถึงปลายทางสำหรับแชตลับเท่านั้น ขณะที่แชตคลาวด์ใช้การเข้ารหัสลูกข่าย-แม่ข่าย/แม่ข่าย-ลูกข่ายและมีการเก็บสารเข้ารหัสในคลาวด์เทเลแกรม แอพลูกข่ายของเทเลแกรมมีอยู่สำหรับแอนดรอยด์, ไอโอเอส, วินโดวส์ โฟน, วินโดวส์, แม็กโอเอส และกนู/ลีนุกซ์ และกำเนิดในประเทศรัสเซียในปี 2556 ผู้ใช้สามารถส่งสารและแลกเปลี่ยนภาพ วิดีโอ สติกเกอร์ เสียงและไฟล์ได้ทุกประเภท 

รหัสฝั่งลูกข่ายของเทเลแกรมเป็นซอฟต์แวร์เสรี ส่วนรหัสด้านแม่ข่ายเป็นรหัสปิดและเป็นสิทธิ์ของเจ้าของ (proprietary) บริการนี้ยังให้เอพีไอแก่ผู้พัฒนาอิสระ ในเดือนเมษายน 2563 เทเลแกรมมีผู้ใช้รายเดือน 400 ล้านคน
# วัดกระโจมทอง
วัดกระโจมทอง อาจหมายถึง

 วัดกระโจมทอง เขตตลิ่งชัน กรุงเทพมหานคร
 วัดกระโจมทอง อำเภอเมืองกำแพงเพชร จังหวัดกำแพงเพชร
 วัดกระโจมทอง อำเภอบางกรวย จังหวัดนนทบุรี
 วัดกระโจมทอง อำเภอมหาราช จังหวัดพระนครศรีอยุธยา
 วัดกระโจมทอง อำเภอบ้านแพ้ว จังหวัดสมุทรสาคร

กระโจมทอง
# ควอร์เทต (วิดีโอเกม)
ควอร์เทต  เป็นวิดีโอเกม ค.ศ. 1986 โดยเซกา ควอร์เทตอนุญาตให้มีผู้เล่นหนึ่งถึงสี่คนนำทางเหล่าตัวละครผ่านฐานที่กองทัพหุ่นยนต์ยึดครอง ผู้เล่นสามารถควบคุมโจ (สีเหลือง), แมรี (สีแดง), ลี (สีน้ำเงิน) หรือเอดการ์ (สีเขียว) ในหลายด่านที่เลื่อนไปด้านข้าง เป้าหมายของเกมคือการรุดหน้าผ่านด่าน, ต่อสู้กับฝ่ายตรงข้ามที่ออกมาจากทางเข้าในฉาก และในที่สุดก็เอาชนะบอสที่สะพายกุญแจประตูที่ใช้เพื่อเปิด "ประตูทางออก" ของด่าน

เดิมเกมนี้ได้รับการเปิดตัวสำหรับอาร์เคดในฐานะตู้สำหรับผู้เล่นสี่คนโดยเฉพาะซึ่งคล้ายกับกอนต์เล็ตของอาตาริเกมส์ ส่วนเวอร์ชันสำหรับผู้เล่น 2 คนชื่อ ควอร์เทต 2 ได้รับการเผยแพร่โดยบริษัทซันอิเล็กทรอนิกส์ในฐานะชุดแปลง อนึ่ง เกมนี้ได้รับการพอร์ตสู่ระบบมาสเตอร์ซิสเตม, คอมโมดอร์ 64, แอมสตรัด ซีพีซี และแซดเอกซ์ สเปกตรัม

 การตอบรับ 
ในประเทศญี่ปุ่น เกมแมชชีนได้จัดอันดับควอร์เทต ในฉบับวันที่ 1 พฤษภาคม ค.ศ. 1986 ในฐานะที่เป็นหน่วยอาร์เคดตั้งตรงที่ประสบความสำเร็จมากที่สุดเป็นอันดับสองของปี ส่วนในสหรัฐ เกมดังกล่าวอยู่ในอันดับต้น ๆ ของแผนภูมิรายได้อาร์เคดของนิตยสารเพลย์มิเตอร์ในเดือนสิงหาคม ค.ศ. 1986
# คาบูลิสถาน
คาบูลิสถาน (ปาทาน/) เป็นภูมิภาคทางประวัติศาสตร์ที่ปัจจุบันอยู่ในจังหวัดคาบูล ประเทศอัฟกานิสถานtxt_030_afterSection 14 – The Kingdom of Gaofu (Kabul) 

ในหลักฐานจากกรีกและละตินหลายอัน โดยเฉพาะหนังสือ Geography ของทอเลมี ชื่อของภูมิภาคนี้ตั้งมาจากคาโบลิเต  บางครั้ง นักเขียนชาวยุโรปในศตวรรษที่ 18 ถึง 20 ได้อิงจักรวรรดิดูรรานีเป็น ราชอาณาจักรคาบูล"History of Afghanistan, from the Earliest Period to the Outbreak of the War of 1878", p.2, George Bruce Malleson, Elibron Classics Series, 2005  Media Corporation, LINK

ดูเพิ่ม
คาบูลชาฮี
# เอบีเอส-ซีบีเอ็น คอร์ปอเรชั่น
เอบีเอส-ซีบีเอ็น คอร์ปอเรชั่น  ชื่อทางการค้า เอบีเอส-ซีบีเอ็น  เป็นกลุ่มสื่อของฟิลิปปินส์ที่มีสำนักงานใหญ่อยู่ในเกซอนซิตี้ บริษัทก่อตั้งขึ้นเมื่อวันที่ 13 มิถุนายน พ.ศ. 2489 ในชื่อบอลิโนว์อีเลคทริคคอร์ปอเรชั่น  ก่อตั้งขึ้นจากการควบรวมกิจการของ อัลโตบรอคคาสติงซิสเทม  และคโรนิเคิลบรอคคาสติงเน็ตเวิร์ค 

ช่องหลักของบริษัทพร้อมกับสถานีโทรทัศน์และวิทยุอื่นๆในฟิลิปปินส์ถูกปิดในวันที่ 5 พฤษภาคม พ.ศ. 2563 เมื่อใบอนุญาตหมดอายุ
thumb|right|ข้อความสุดท้ายจากเอบีเอส-ซีบีเอ็นก่อนปิดตัวลงในวันที่ 5 พฤษภาคม พ.ศ. 2563

 ช่องโทรทัศน์ 
 ทั่วประเทศฟิลิปปินส์ 
ปัจจุบัน
 เอทูซี (เป็นเจ้าของร่วมกับโซอี้บรอคคาสติงเน็ตเวิร์ค)
 เอบีเอส-ซีบีเอ็น นิวส์ แชนแนล
 ซีเนโม!
 ซีนีม่าวัน
 จี๊ปนีย์ทีวี
 คาปามีลยาแชนแนล
 โนเลดจ์แชนแนล
 เมโทรแชนแนล
 มิกซ์
 พาย (เจ้าของร่วมกับบีมทีวี)
 เทเลราดโย เซอร์บิสโย (เป็นเจ้าของร่วมกับไพรม์มีเดียโฮลดิงส์)

อดีต
 เอบีเอส-ซีบีเอ็น
 เอบีเอส-ซีบีเอ็น รีจิโอแนล แชนแนล
 เอบีเอส-ซีบีเอ็น สปอตส์ แอนด์ แอ็กชัน
 เอเชียโนเวล่า แชนแนล
 บอลส์
 ซิเกทีวี
 ดีซีเอ็ม เทเลราดโย / เทเลราดโย
 ฮีโร่
 ไลฟ์สไตล์เน็ตเวิร์ค
 ลีกา
 แม็กซ์
 มูฟวี่เซ็นทรัล
 โอ ช้อปปิ้ง
 สตูดิโอ ทเวนตี้ทรี
 แท็ก
 เวลเวต
 เย้!

 นอกประเทศฟิลิปปินส์ 
ปัจจุบัน
 เอเอ็นซี โกลบอล
 ซีเนโม! โกลบอล
 ซีนีม่าวัน โกลบอล
 มิกซ์ โกลบอล
 เดอะ ฟิลิปิโน แชนแนล

อดีต
 เอบีเอส-ซีบีเอ็น สปอตส์ แอนด์ แอ็กชัน อินเตอร์เนชั่นแนล
 โบร
 คาปามีลยาแชนแนล (อินเตอร์เนชั่นแนล)
 ไลฟ์สไตล์เน็ตเวิร์ค (สหรัฐอเมริกา)
 ปินอยเซ็นทรัลทีวี

 สถานีวิทยุ 
 ดีดับเบิลยูพีเอ็ม (เป็นเจ้าของร่วมกับไพรม์มีเดียโฮลดิงส์)
 เอมโออาร์ เอ็นเตอร์เทนเม้นท์
 มิกซ์วิทยุ

 อินเทอร์เน็ต 
 เอบีเอส-ซีบีเอ็น.คอม
 เอบีเอส-ซีบีเอ็นนิวส์.คอม
 ฟิลิปิโนออนดีมานด์
 ไอวอนท์ทีเอฟซี
 คาปามีลยาออนไลน์ไลฟ์
 เอมโออาร์ทีวี

 บริษัทย่อย 
 เอบีเอส-ซีบีเอ็น คอนเวอร์เจนซ์
 เอบีเอส-ซีบีเอ็น ทีวี พลัส
 เอบีเอส-ซีบีเอ็น ทีวี พลัส โก (ยกเลิก)
 เอบีเอส-ซีบีเอ็นโมบาย (ปิด)
 เอบีเอส-ซีบีเอ็น ดิจิทัล มีเดีย
 เอบีเอส-ซีบีเอ็น ฟาวน์เดชัน
 เอบีเอส-ซีบีเอ็น โกลเบิล
 เอบีเอส-ซีบีเอ็น อินเตอร์เนชั่นแนล
 เอบีเอส-ซีบีเอ็น พับบลิชชิง
 เอบีเอส-ซีบีเอ็น ธีมพาร์กแอนด์รีสอร์ต
 เอบีเอส-ซีบีเอ็น สตูดิโอ เอกซ์พีเรียนซ์ (ปิด)
 คิดส์ซาเนีย มะนิลา (ปิด)
 เอซีเจ โอ ช้อปปิ้ง คอร์ปอเรชั่น (ปิด)
 ครีเอทีฟโปรแกรมส
 ดรีมสเคป เอ็นเตอร์เทนเม้นท์
 มีเดียเซอร์บิสโย คอร์ปอเรชั่น (ร่วมทุนกับไพรม์มีเดียโฮลดิงส์)
 เพลย์อินโนเวชั่นส
 โร้ดรันเนอร์เน็ตเวิร์ค
 สาริมานกนิวส์เน็ตเวิร์ค
 สกายเคเบิล
 เดสตินี่เคเบิล (ปิด)
 สกายไดเรค (ปิด)
 สตาร์ครีเอทีฟส
 สตาร์ซีเนม่า
 แบล็คชีพ
 สตาร์โฮมวิดีโอ
 สตาร์เมจิก
 สตาร์มิวสิค

 หน่วยงาน 
 เอบีเอส-ซีบีเอ็น เอ็นเตอร์เทนเมนท์
 เอบีเอส-ซีบีเอ็น ฟิล์ม อาร์ชิฟส
 เอบีเอส-ซีบีเอ็น ไลเซนซิ่ง
 เอบีเอส-ซีบีเอ็น นิวส์ แอนด์ เคอร์เรนท์ แอฟแฟร์ส
 เอบีเอส-ซีบีเอ็น รีจิโอแนล
 เอบีเอส-ซีบีเอ็น สปอตส์
 กลุ่มช่องเคเบิลและสื่อสิ่งพิมพ์
 กลุ่มบริหารงานสื่อสารสร้างสรรค์
 มะนิลา วิทยุ ดิวิชั่น
 สตาร์ เอ็นเตอร์เทนเม้นท์ กรุ๊ป